google/wiki40b huggingface dataset:
Internet Architecture Board

Internet Architecture Board (IAB) er komiteen som av Internet Society (ISOC) er tildelt ansvaret for oppsyn med den tekniske og ingeniørmessige utviklingen av Internett. 
IAB har oppsyn med et antall arbeidsgrupper (Task Forces), hvorav de viktigste er Internet Engineering Task Force (IETF) og Internet Research Task Force (IRTF).
Organet som etterhvert ble til IAB ble opprinnelig dannet av USA’s forsvarsdepartement's Defense Advanced Research Projects Agency (DARPA) under navnet Internet Configuration Control Board i 1979, som i september 1984 ble til Internet Advisory Board og i mai 1986 Internet Activities Board (navnet ble endret, men forkortelsen bestod). Til slutt ble det Internet Architecture Board, under ISOC, i januar, 1992, som en del av Internetts overgang fra å være et organ underlagt USA’s regjering til en internasjonalt, offentlig enhet.
Elizabeth Montgomery

Barndom

Montgomery ble født i Los Angeles i California, og var datter av skuespilleren Robert Montgomery og hans kone, Broadway-skuespillerinnen Elizabeth Daniel Bryan Montgomery (pikenavn Allen). Hun hadde en eldre søster, Martha Bryan Montgomery (oppkalt etter tanten Martha-Bryan Allen), som døde som spebarn, og en bror, Robert Montgomery jr. (1936 - 2000). Montgomery studerte ved Westlake School for Girls (nå Harvard-Westlake School i Holmby Hills). Etter å ha blitt uteksaminert fra Spence School, studerte hun i tre år ved American Academy of Dramatic Arts.

Karriere

Montgomery hadde sin TV-debut i sin fars serie Robert Montgomery Presents. Hennes tidlige karriere bestod is stor grad av hovedrollene i direktesendte TV-dramaer og serier, som Studio One, Kraft Television Theatre, Johnny Staccato, Burke's Law, The Twilight Zone, The Eleventh Hour, Boris Karloff's Thriller og Alfred Hitchcock presenterer. I 1960 ble Montgomery nominert til en Emmy for hennes rolle i en episode av The Untouchables, de hun spilte mot David White, som senere spilte rollen som Larry Tate i TV-serien Bewitched. Montgomery ble tildelt fem Emmy- og fire Golden Globe-nominasjoner for sine prestasjoner i Bewitched. 
En av hennes siste roller som skuespiller var i en episode av TV-serien Batman: The Animated Series. Denne episoden hadde tittelen «Showdown». Dette ble også hennes siste arbeid som ble vist på TV, da denne episoden ble sendt etter hennes død.

Sykdom og død

Montgomery ble diagnostisert med tykktarmskreft i løpet av våren 1995. Hun hadde ignorert influensa-lignende symptomer under innspillingen av Deadline for Murder: From the Files of Edna Buchanan, som hun fullførte i slutten av mars 1995. Innen kreften var diagnostisert var det for sent med en medisinsk intervensjon. Uten håp om å bli frisk og uvillig til å dø på et sykehus, valgte hun å vende tilbake til sitt eget hjem i Beverly Hills, som hun delte sammen med sin fjerde ektemann Robert Foxworth. 
Montgomery døde i sitt hjem tidlig på morgenen 18. mai 1995, åtte uker etter at hun fikk kreftdiagnosen. Hun ble 62 år gammel. En minnestund ble holdt 18. juni 1995, ved Canon Theatre i Beverly Hills. Montgomery ble kremert og gravlagt på Westwood Village Memorial Park Cemetery.
Hun ble tildelt en stjerne på Hollywood Walk of Fame, 4. januar 2008. Plasseringen av stjernen er 6533 Hollywood Blvd.
Rock U

Rock U er en musikk-EP med Kara, utgitt 25. juli 2008.
Kashima oljekraftverk

Kashima oljekraftverk, er et varmekraftverk i Kashima ved kysten i prefekturet Ibaraki i Japan, øst for Tokyo. Installert produksjonseffekt er 4 400 MW fordelt på 6 blokker, herav 4 x 600 MW og 2 x 1 000 MW. Brenselkilden er tungolje og råolje. 
Operatør er energiselskapet Tepco.
Nord-Trøndelag fylkesting 1995–1999

Nord-Trøndelag fylkesting 1995–1999 bestod av 45 representanter. Fordelingen mellom partiene var 17 fra Arbeiderpartiet, 15 fra Senterpartiet, 4 fra Høyre, 3 fra Sosialistisk Venstreparti, 2 fra Fremskrittspartiet, 2 fra Kristelig Folkeparti og 2 fra Venstre. Bjarne Håkon Hanssen fra Arbeiderpartiet var fylkesordfører 1995–1997, Merethe Storødegård fra Arbeiderpartiet var fylkesordfører 1997–1999, mens Astri Wessel fra Kristelig Folkeparti var fylkesvaraordfører gjennom hele perioden.
Tatsuya Yazawa

Karriere

Tatsuya Yazawa startet sin profesjonelle karriere i Kashiwa Reysol i 2003. Han har også spilt for JEF United Chiba, FC Tokyo, FC Machida Zelvia og SC Sagamihara.
Han ble tatt ut i Japans tropp til VM i fotball U-20 2003.
Saxtorpsskogen

Saxtorpsskogen er et tettsted i Landskrona- og Kävlinge kommune i Skåne län i Sverige. Det ligger cirka 7 kilometer sør for Landskrona. I 2010 hadde tettstedet 973 innbyggere, hvorav 789 i Landskrona kommune og 184 i Kävlinge.
(Let Me Be Your) Teddy Bear

«(Let Me Be Your) Teddy Bear» er en populær amerikansk sang med Elvis Presley. Den er skrevet av Kal Mann og Bernie Lowe og ble publisert i 1957.
Sangen ble spilt inn av Presley i Paramount Sound Stage, Hollywood, 16. januar 1957. Den ble utgitt på RCA 47-7000 (single) og RCA 20-7000 (78-plate) 11. juni 1957. Paramount-produsent var Walter Scharf.
B-siden var «Loving You»

Norske versjoner

H. Kullerud, Bjørn Borkenhagen, Benny Borg, Martinsen og Tande-P har skrevet norske tekster. Kulleruds versjon bærer tittelen «Min teddybjørn». Borkenhagens versjon heter «Min hund og jeg».Borgs versjon heter «Ditt leketøy». Martinsens versjon heter «Gutta fra Lisleby», Tande-Ps versjon heter «Bamsefar».

På film

Den ble fremført av Presley i spillefilmen Loving You (1957).

I popkulturen

En modifisert versjon har ofte blitt anvendt i reklamen til Teddy Graham.
Også, i de tidlige årene til TV-serien Under samme tak, fremførte ofte de tre voksne rollefigurene sangen som vuggesang for Michelle Tanner (Én av disse tre rollefigurene, Michelles onkel Jesse Katsopolis, var en hardbarket Elvis-fan).
Disney inkluderte en musikkvideo i DTV Romancin, utelukkende med klipp med bjørnefigurene fra selskapets animerte filmer, innbefattet en introduksjon av Bompibjørnene.

Listeplasseringer

«(Let Me Be Your) Teddy Bear» lå som en nummer én-hit på den amerikanske Billboard Hot 100-listen sommeren 1957 og var den tredje av de fire han hadde det året. Sangen ble også en nummer én-hit på den amerikanske Billboard R&B Best Sellers-listen og ble hans fjerde nummer én på den listen.
Rizal

Politisk inndeling

Batangas er delt i 1 "city" (bykommune) og 13 "municipalities" (landkommuner).
Milonia Caesonia

Milonia Caesonia (død 24. januar 41) var den fjerde og siste av den romerske keiser Caligulas hustruer.

Biografi

Milonia Caesonia ble født mellom 2. og 4. juni i et ukjent år. Hun hdde en beskjeden bakgrunn, og var datter av Vistilia. Hennes yngre halvbror var den romersk konsulen og generalen Gnaeus Domitius Corbulo, og hennes niese, Domitia Longina, ble gift med den framtidige keiseren Domitian.
Man vet lite om Caesonia. Sveton beskrev henne da hun giftet seg som verken vakker eller ung, og hun var mor for tre døtre hun hadde fått med en annen mann. Han beskriver henne videre som en kvinne som viser «hensynsløs ekstravaganse og skamløshet», som Caligula like fullt elsket lidenskapelig og trofast.
Dio Cassius skrev at Caligula innledet en affære med Caesonia i forkant av at de giftet seg (sent i 39 eller tidlig i 40). Hun var gravid da de ble gift, og fødte Julia Drusilla en måned senere. Sveton, på den annen side, hevder hun fødte på deres bryllupsdag. Dio Cassius understreker at det offentlige Roma ikke så med blide øyne på Caligulas giftermål med Caesonia.
Satirikeren Juvenalis spekulerte i om at Caligula var blitt gal som et resultat av en kjærlighetseliksir Caesonia hadde servert ham.
Caligula ble stukket ned i år 41 mens han overvar en privat teaterforestilling. Caesonia og datteren ble myrdet bare timer etter dette. Ifølge Josefus døde hun en på heltemodig måte. Nedbrutt av sorg over sin drepte ektemann, bød hun fram halsen til gjerningsmannen og ba ham drepe henne uten å nøle. Milonia Caesonia ble drept 24. januar 41.
Sayuri Yoshii

Karriere

I Yoshiis verdenscupdebut i desember i 2003 i Calgary fikk hun en delt 8.-plass på 500m som beste plassering. Helgen etter i neste verdenscupstevne, skulle fremgangen fortsette med ny Junior-verdensrekord for damer på 500m. En rekord hun senere samme sesong skulle forbedre til 38,09 i Calgary.
Den japanske rekorden på 1000m damer innehas for tiden av Yoshii, med 1.14,05.
Yoshii har også flere ganger forbedret banerekorder rundt om i Japan, på sprint-sammenlagt og på distansene 500m og 1000m.
Ypomacena

Utseende

Nokså små, kraftige, matt brunlige trebukker. Antennene er tynne og kortere enn kroppen. Pronotum er bredere enn langt, med rette sidekanter, betydelig smalere enn dekkvingene, som er noe rundede og hvelvede. Beina er korte og kraftige.
<--

Levevis

-->

Utbredelse

Slekten er kjent fra Brasil (Bahia, Minas Gerais og Rio de Janeiro).
Per Anders Langerød

Utøya

Langerød overlevde massedrapene på Utøya 22. juli 2011, gjennom å hoppe i havet og svømme under vann da han ble skutt på av gjerningsmannen. I etterkant av terrorangrepene 22. juli, skrev Langerød en kronikk i Aftenposten om hvordan universitetene i større grad bør trene studentene i å delta i offentlig debatt.
Per Anders Langerød utgjorde forsiden i Aftenposten på den offisielle minnedagen etter terrorangrepene 22. juli, 21. august 2011. 29. september 2011 var Langerød i Berlin og delte ut helteprisen «Die Goldene Henne» til Marcel Gleffe. Gleffe, som er tysk statsborger, reddet et 20-talls ungodmmer opp av vannet rundt Utøya, deriblant Per Anders Langerød.
Myrperlemorvinge

Utseende

En forholdsvis liten perlemorvinge, lettest å kjenne på de friske fargene: oversiden er mer oransje og mindre brunlig enn de andre norske perlemorvingene, og de brune flekkene på bakvingens underside er rustrøde. Forvingene er smale med markerte forhjørner. Den nærtbeslektede arten fjellperlemorvinge (Boloria napaea) er ganske lik, men noe blekere på farge, de svarte flekkene på oversiden er mindre og den lever bare i høyfjellet, der myrperlemorvingen også forekommer.

Levevis

Larven lever på tranebær (Vaccinium oxycoccus) og sommerfuglen flyr derfor helst på myrer der denne vokser, men i fjellet kan den også påtreffes på temmelig tørre steder.

Utbredelse

Arten finnes i Nord- og Mellom-Europa. På grunn av forveksling med andre arter er det uklart om den også finnes i Asia. I Norge er den vanlig over det aller meste av landet.
Rahotep

Regjeringstid

Å klassifisere denne farao i egyptisk kronologi er preget av stor usikkerhet. Mens Kim Ryholt og Darrell D. Baker har fremmet Rahotep som første farao av 17. dynasti, har Jürgen von Beckerath forstått ham som andre farao av samme dynasti. Alternativt har Claude Vandersleyen ønsket å plassere ham i 13. dynasti, på det grunnlag at han mener Rahotep kan være beslektet med Sobekemsaf I, som Vandersleyen også daterer til 13. dynasti grunnet kvaliteten og antallet av statuer som tilskrevet ham. Begge tolkninger trenger å bli revidert i henhold til senere oppdagelser. Baker har bedømt begge disse argumenter som «tynne og avvist av de fleste forskere».
Om Rahotep faktisk var en hersker tidlig i 17. dynasti, ville han ha kontrollert Øvre Egypt så langt nord som Abydos. I henhold til Ryholts rekonstruksjon av andre mellomepoke ville Rahoteps regjeringstid ha kommet i gang kort tid etter sammenbruddet til 16. dynasti da Teben ble erobret av Hyksos og deres senere tilbaketrekning fra regionen. I kjølvannet av konflikten ville Hyksos ha plyndret og herjet templene og palassene. Som følge av det kunne Rahotep «skryte av restaureringer [han utførte] på templene i Abydos og Koptos». I Abydos hadde han fornyet murene rundt tempelet til Osiris og i Koptos restaurerte han tempelet til Min hvor «porter og dører [hadde] falt i ruiner.» Denne kronologien over hendelsene er omdiskutert og en del forskere er uenig i at at Teben ble erobret av Hyksos. Isteden har de foreslått at Øvre Egypt kan ha vært vasaller av Hyksosstyret.

Vitnemål

Rahoteps tronenavn er nevnt på kongelisten i Karnak og kan bli supplert i Turinpapyrusen. I henhold til denne styrte han i tre år. Han er er kun bevitnet fra tre monumenter. En stele fra Koptos (nå i Petrie Museum i London, UC 14327) rapporterte om restaurering av tempelet til guddommen Min. Han er også reprodusert på en kalksteinstele som avbilder farao, mann med løfter armene, Sekhemre-wahkhaw (Rahotep), som ofrer til Osiris for to avdøde, en hærfører og en prest (vist bak farao). Stelen er datert til Rahoteps første regjeringsår. Rahotep er også nevnt på buen til en kongesønn dedikert til «tjenesten til Min i alle hans feiringer».
I en litterær fortelling fra sent i det nye rike (Ramesepoken, 19. og 20. dynasti), «Khonsuemheb og spøkelse», opptrer Rahotep indirekte. Hovedfiguren Khonsuemheb møter et spøkelse som ønsker å få graven graven restaurert. Han hevder å ha vært «Oppsynsmann av skattene til kong Rahotep», men hevder også å ha dødd i fjortende regjeringsår til en senere kong Mentuhotep. Disse to utsagnene motsier hverandre da ingen av Rahoteps etterfølgere ved navn Mentuhotep er kjent for å ha styrt så lenge, noe som gjør identifikasjonen av begge kongene problematisk. Fortellingen kan indikere at Rahotep hadde sin grav i Teben.
Viktor (slovensk utmerkelse)

Viktor er en slovensk utmerkelse for innsats innen media og populærkultur. Den ble innstiftet i 1982, og er blitt utdelt årlig siden 1983, bortsett fra 2016. Viktor-statuetten er utformet med amerikanske Oscar som forbilde.
Indre Nordmøre prosti

Indre Nordmøre prosti er et tjenestedistrikt i Møre bispedømme i Den norske kirke. 
Prosten har sete i Tingvoll. Tingvoll kirke er prostikirke.
Prostiet omfatter kommunene Gjemnes, Halsa, Rindal, Sunndal, Surnadal og Tingvoll.
Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til ett eller flere sogn.
Knox Lee gasskraftverk

Knox Lee gasskraftverk er et varmekraftverk i Gregg County, i delstaten Texas i det sørlige USA. Anlegget har en installert produksjonskapasitet på 490 MW fordelt på 4 turbiner, tre små og en på 350 MW. Operatør er energiselskapet Southwestern Electric Power Co. 
Det stod ferdig utbygd i 1956–1974. Brenselkilden er naturgass.
François-Joseph Fétis

Liv og virke

Fétis ble født inn i en familie av musikere og klaverbyggere. Han fikk musikkundervisning av faren fra tre-års-alder og begynte tidlig å komponere. 
Fra 1800 studerte han ved musikk-konservatoriet i Paris. Han fordypet seg i studiet av kontrapunkt og fuge, og verkene til Palestrina, Bach og Händel. Etter studiet hadde han flere musikklærerposter i Nord-Frankrike, før han i 1821 fikk en stilling som professor i komposisjon og harmonilære ved konservatoriet i Paris. I 1827 grunnla han et musikk-kritisk ukestidsskrift som han redigerte alene.
I 1832 kalte kong Leopold I ham til Belgia for å bygge opp det kongelige konservatoriet i Brussel etter forbilde av konservatoriet i Paris. Fétis ansatte i tidens løp mange kjente musikere ved konservatoriet, blant andre fiolinistene Charles-Auguste de Bériot, Henri Vieuxtemps og Hubert Léonard, organisten Jacques-Nicolas Lemmens, komponisten Adolphe Samuel, cellisten Adrien-François Servais og pianisten Marie Pleyel.
Fétis skrev en mengde komposisjoner etter klassiske forbilder i omtrent alle sjangre. Komposisjonene hans regnes som lite originale, men om han var ubetydelig som komponist, fikk han desto større betydning som musikkskribent. Han var den ledende franskspråklige musikkviteren på 1800-tallet, og hovedverket hans, musikerleksikonet Biographie universelle des musiciens et bibliographie générale de la musique, er tross enkelte feil og reaksjonær bedømming av samtidige komponister, fortsatt av musikkhistorisk verdi. 
Fétis' verdifulle private samling med av mer enn 7 000 bøker, dokumenter, tidsskrifter og partiturer fra tre århundrer ble overtatt av det kongelige bibliotek i Belgia.
Blant Fétis' elever kan nevnes Luigi Agnesi, Jean-Delphin Alard, Juan Crisóstomo Arriaga, Louise Bertin, William Cusins, Julius Eichberg, Ferdinand Hérold, Frantz Jehin-Prume, Jacques-Nicolas Lemmens, Adolphe Samuel og Charles-Marie Widor.
Margogastrius

Utseende

En middelsstor (ca. 14 millimeter), avlang, hvelvet og jevnbred, rødlig smeller. Antennene er nokså korte og mer eller mindre perlekjedeformede. Pronotum er rundet og blankt, bakhjørnene knapt tilbaketrukne, dekkvingene med tydelige punktrader.

Utbredelse

Arten lever i Tanzania.
Colonia Nicolich (kommune)

Geografi

Colonia Nicolich grenser i nord mot Barros Blancos og Pando, i øst mot Ciudad de la Costa, i sør mot Paso Carrasco, og i vest mot Montevideo-departementet.

Historie

Nicolich ble grunnlagt 15. mars 2010.

Regjeringen

Ordføreren (alcalde) i kommunen er Rubén Moreno (2010-2015).
Accademia

Accademia di Belle Arti er Venezias kunstskole, og omtales i Venezia bare som Accademia. Den ligger på den sørlige bredden av Canal Grande, og har gitt navn til en av de tre broene over kanalen, Ponte dell'Accademia. Gallerie dell'Accademia huser en av verdens største spesialiserte kunstsamlinger, og er en av Venezias viktigste turistattraksjoner.

Historie

Accademia ble flyttet til dagens lokaler i 1807 etter ordre fra den franske okkupasjonsmakten. Denne administrasjonen hadde allerede lagt ned mange institusjoner i Venezia, blant annet kirker, klostre og skoler. Scuola della Carita, Convento dei Canonici Lateranensi og kirken Santa Maria della Carita ble dermed hjem for Accademia. Scuola della Carita var den eldste av seks Scuole Grande, og bygningen var fra 1343, selv om skolen ble etablert i 1260. Convento dei Canonici Lateranensi ble grunnlagt i 1561 av Palladio, selv om det aldri ble helt fullført.

Innhold

Gallerie dell’Accademia inneholder mesterverker fra venetiansk malerkunst frem til 1700-tallet, hovedsakelig ordnet kronologisk, men med noen tematiske trekk. 
Blant kunstnerne finner vi blant annet: 
Gentile Bellini,
Giovanni Bellini,
Canaletto (Antonio Canal),
Vittore Carpaccio, 
Rosalba Carriera,
Francesco Guardi,
Giorgione (da Castelfranco),
Pietro Longhi,
Lorenzo Lotto,
Andrea Mantegna,
Giambattista Piazzetta,
Giambattista Tiepolo),
Tintoretto (Jacopo Robusti),
Tizian,
Paolo Veronese (Paolo Caliari)
Tai'erzhuang

Tai'erzhuang (kinesisk: 台儿庄区; pinyin: Tái'érzhuāng Qū) er et bydistrikt i byprefekturet Zaozhuang sør i provinsen Shandong i Folkerepublikken Kina.
Det har et areal på 538 km² og teller 290 000 innbyggere.
Under den annen japansk-kinesiske krig fant i 1938 Slaget ved Tai'erzhuang sted her fra 24. mars til 7. april, mellom det kinesiske Kuomintang og Japan.

Kulturminner

Det tidligere slagstedet ved Tai'erzhuang (台儿庄大战旧址, Tai'erzhuang dazhan jiuzhi) ble i 2006 oppført på Folkerepublikken Kinas liste over historiske minnesmerker.
Drangedal

Natur og geografi

Denne vestlige delen av Telemark tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt, og ovenpå dette sure overflatestrukturer av både gabbro, amfibolitt, samt granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). I vest er det et 1 270 - 1 000 millioner år gammelst lag av sandstein, konglomerat, ryolitt og basalt som dominerer de øverst strukturene. Den kaledonske fjellkjedefoldingen nådde ikke ned hit. Forkastningene går i sørvest-nordøst retning, dreiende til nordlig.

Tusenårssted

Kommunens tusenårssted ligger mellom de gamle buene og det gamle bakeriet nede ved Toke, der det bl.a. er opparbeidet en ny sandstrand.
Euryspilus

Utseende

Middelsstore (gjerne 10-15 millimeter), avlange, metallisk fargede praktbiller. Oversiden er litt flat og kraftig punktert. Dekkvingene har grove punktrader.

Utbredelse

Slekten er utbredt i Western Australia.
InterTrust

InterTrust er et programvareselskap som i hovedsak arbeider med kopibeskyttelse, i stil med DRM, og arbeider med Trusted Computing. Selskapet ble vurderer å saksøke Microsoft etter at de har overtrådt på en patent de eide. Patenter i lawsuiten brukes til produktaktiveringen av Windows, og DRM sendes sammen med Windows Media Player. Microsoft måtte avslutte diskusjonen til å betale 3 milliard dollar til InterTrust.
Fylkesvei 2618

Fylkesvei 2618 går mellom Rosten og Høvringen i Sel kommune. Veien er 10,0 km lang.
Frem til 2019 hadde veien betegnelsen Fv437.
Eggeskje

Eggeskje er en liten skje til å spise kokt egg med. Den er på størrelse som en teskje, men har et mer avrundet blad som gjør den egnet til å skrape eggeskallet rent med. Eggeskjeer er helst laget i horn, plast, rustfritt stål, forgylt sølv eller annet materiale som ikke blir misfarget av eller sette smak på egget.
Austin-Healey 100

Austin-Healey 100 var en sportsbil som ble produsert mellom 1953 og 1956 av British Motor Corporation. Den var utviklet av Donald Healey, og ble produsert av Healeys selskap med deler fra Austin A90. Healey bygget én enkelt Healey 100 for bilutstillingen i London i 1952, og denne imponerte BMC, som eide Austin, så mye at de inngikk en avtale med Healey om produksjon.
Produksjonsmodellene ble montert ved BMCs Longbridge-fabrikk sammen med A90, basert på chassis bygget av Jensen Motors i West Bromwich. De første eksemplarene (BN1) var utstyrt med den samme 90 hk (67 kW) motoren og tretrinns manuelle girkassen som A90-modellene. Motoren, som hadde et sylindervolum på 2 660 ccm, hadde en sylinderboring på 87.3 mm, og en slaglengde på 111.1 mm.
Bilene ble bygget fra sommeren 1955, og ble erstattet av BN2-modellen året etter. BN2 var utstyrt med en firetrinns manuell girkasse, men var ellers ganske lik. En 100m-pakke var også tilgjengelig, med en 100 hk (82 kW) motor. En annen variant var 50 biler med aluminiumskarosseri, 100S, som hadde 132 hk (98 kW).
De siste 100-modellene, BN4 i 1956 (2+2 seter) og BN6 i 1958 (2 seter) hadde sekssylindrede motorer, og fikk betegnelsen 100-6. Disse delte motorer med modellen Austin-Healey 3000, som erstattet 100-modellene.
Navnet 100 kommer fra Donald Healey, som navnga bilene etter det faktum at de var blant få biler som kunne oppnå 100 mph (160 km/t), i motsetning til Austin-Healey 3000, som er navngitt for sitt sylindervolum på 3000 ccm.